stanford-oval/wikipedia huggingface dataset:
נבחרת סנגל בכדורגל

נבחרת סנגל בכדורגל, הידועה בכינוייה "האריות של טרנגה", היא נבחרת הכדורגל הלאומית של מדינת סנגל. הדירוג הנוכחי של נבחרת סנגל ברשימת הדירוג של פיפ"א, הוא המקום ה-20 בעולם, נכון ל-24 באוקטובר 2024; הניקוד הוא 1,627.13 – עלייה של נקודה אחת לעומת ניקוד קודם. דירוג השיא 17 נמדד לראשונה באפריל 2024, והדירוג הנמוך ביותר 99 נמדד לראשונה ביוני 2013. לזכותה של נבחרת סנגל שתי הופעות בטורניר גביע העולם בכדורגל. בשנת 2002 הדהימה את האלופה צרפת במשחק הפתיחה בניצחון 1:0 והגיעה עד לשלב רבע הגמר. באותה שנה השיגה נבחרת סנגל הישג משמעותי נוסף כאשר העפילה עד למשחק הגמר של גביע אפריקה לאומות בכדורגל אך הפסידה בדו-קרב פנדלים לנבחרת קמרון לאחר שהמשחק נגמר בתוצאה 0-0.
סנגל העפילה גם למונדיאל 2018, בו הודחה בשלב הבתים ושנה לאחר מכן העפילה בפעם השנייה בתולדותיה למשחק גמר גביע אפריקה לאומות בכדורגל ובו הפסידה לאלג'יריה 1-0. ב-2022 העפילה בפעם השלישית לגמר גביע אפריקה לאומות ובו ניצחה את מצרים בדו-קרב פנדלים לאחר שהמשחק נגמר בתוצאה 0-0 וזכתה לראשונה בתולדותיה באליפות.
היסטוריה > שנים ראשונות

הטורניר המשמעותי הראשון בו השתתפה נבחרת סנגל היה גביע אפריקה לאומות 1965. סנגל השתתפה לראשונה במוקדמות הטורניר והעפילה לטורניר הגמר לאחר שסיימה ראשונה בבית שכלל גם את גינאה ומאלי. בשלב הבתים בטורניר הגמר סיימה סנגל בתיקו 0-0 עם תוניסיה המארחת והביסה 1-5 את אתיופיה. מכיוון שסנגל ותוניסיה סיימו שתיהן בראשות הבית עם אותו מספר נקודות נערכה הטלת מטבע ביניהן על מנת להכריע מי תסיים ראשונה ותעפיל למשחק הגמר. סנגל הפסידה בהטלת המטבע וסיימה רביעית בטורניר לאחר הפסד 1-0 לחוף השנהב במשחק על המקום השלישי. סנגל העפילה גם לטורניר הבא, שנערך 3 שנים לאחר מכן, אך לא עברה את שלב הבתים. סנגל החלה להשתתף במוקדמות גביע העולם ממונדיאל 1970, אך לא הצליחה להעפיל לטורניר הגמר בשמונה הפעמים הראשונות בהן השתתפה בטורניר המוקדמות. סנגל העפילה בפעם השלישית לגביע אפריקה לאומות 1986 לאחר הפסקה בת 18 שנים שכללה שבעה טורנירי מוקדמות בהן לא הצליחה להעפיל לטורניר הגמר וטורניר מוקדמות נוסף בו לא השתתפה. בטורניר הגמר סיימה סנגל שלישית בשלב הבתים עם אותו מספר נקודות כמו מצרים וחוף השנהב, אולם למצרים היה הפרש שערים עדיף וחוף השנהב הבקיעה שער זכות אחד יותר ובכך הודחה סנגל בשלב זה. כעבור 4 שנים, שחזרה סנגל את הישג השיא שלה בטורניר לאותו זמן, כאשר סיימה במקום הרביעי. סנגל העפילה פעמים נוספות לטורניר הגמר של גביע אפריקה.
היסטוריה > מוקדמות מונדיאל 2002 וגביע אפריקה לאומות

סנגל העפילה לראשונה בתולדותיה לטורניר הגמר של מונדיאל 2002. בטורניר המוקדמות עברה סנגל בסיבוב הראשון את בנין. בשלב הבתים בסיבוב השני, סיימה סנגל ראשונה בבית צמוד לפני מרוקו, מצרים, אלג'יריה ונמיביה, כאשר היא מסיימת עם אותו מספר נקודות כמו מרוקו, אך מקדימה אותה בזכות הפרש שערים עדיף, ומקדימה את מצרים בשתי נקודות.
לפני טורניר הגמר, סנגל הגיעה להישג השיא שלה בגביע אפריקה לאומות 2002. באותו טורניר סיימה סנגל ראשונה בשלב הבתים לאחר שניצחה את מצרים וזמביה וסיימה בתיקו עם תוניסיה. ברבע הגמר ניצחה סנגל את הרפובליקה הדמוקרטית של קונגו ובחצי הגמר ניצחה את ניגריה 1-2 אחרי הארכה. במשחק הגמר סיימה סנגל בתיקו 0-0 עם קמרון והפסידה בבעיטות הכרעה מאחד עשר מטרים. בכך סיימה סנגל במקום השני בטורניר.
היסטוריה > מונדיאל 2002

במונדיאל 2002 שנערך בקוריאה הדרומית ויפן, סנגל הוגרלה לשחק בשלב הבתים עם צרפת, דנמרק ואורוגוואי. סנגל שיחקה מול צרפת במשחק הפתיחה של המונדיאל. משחק זה עורר התרגשות בסנגל מפני שהמדינה הייתה קולוניה צרפתית במשך שנים ורוב הסגל של נבחרת סנגל באותו מונדיאל הגיעו מהליגה הצרפתית. אחד השחקנים הבולטים במשחק הפתיחה נגד צרפת היה השחקן פטריק ויירה, יליד סנגל. ויירה, אחד השחקנים הטובים שיצאו מסנגל אם לא הטוב ביותר שבהם, שיחק דווקא בצד הצרפתי במשחק. אף על פי שנולד בסנגל עבר לנבחרת צרפת בגלל היותה של סנגל קולוניה של צרפת. במשחק עצמו הדהימה סנגל את אלופת העולם ואלופת אירופה וניצחה אותה בתוצאה 0-1 משער של הקשר פאפא בובה דיופ. נבחרת סנגל המשיכה בתיקו 1-1 מול דנמרק וסיימה את שלב הבתים בתיקו דרמטי 3-3 מול אורוגוואי לאחר שסנגל הובילה כבר 0-3 משער בבעיטת עונשין מ-11 מטרים של חלילו פדיגה ומצמד של דיופ. אורוגוואי השוותה בדקות הסיום. מיקומה של סנגל במקום השני בבית הוביל אותה למשחק שמינית הגמר מול נבחרת שוודיה שסיימה במקום הראשון בבית מספר 6. במשחק עצמו הובילה שוודיה אך צמד של אנרי קמארה, השני מהם שער זהב בהארכה, הפך את התוצאה ל-1-2 ושלח את שחקני סנגל לשלב רבע הגמר. בכך הייתה סנגל לנבחרת האפריקאית השנייה שמגיעה לשלב זה (והראשונה מאז קמרון במונדיאל 1990) ברבע הגמר הפסידה סנגל לטורקיה 1-0 בהארכה משער זהב של איהן מנסיז. אל חג'י דיוף נבחר לאחד ממצטייני הטורניר.
היסטוריה > מונדיאל 2018

16 שנים לאחר הופעתה הקודמת במונדיאל, הצליחה סנגל להעפיל למונדיאל 2018. היא פתחה את משחקיה בניצחון 1-2 על פולין ובהמשך סיימה בתיקו 2-2 עם יפן. במשחקה האחרון, סנגל הפסידה לקולומביה 1-0 ובכך סיימה במקום השלישי בבית, כאשר יפן מסיימת במאזן זהה כמותה, אך מקדימה אותה בגלל קריטריון "המשחק ההוגן" עקב צבירת כמות כרטיסים צהובים נמוכה יותר מזו של סנגל בסך כל משחקי הבית. בכך הפכה סנגל לנבחרת הראשונה בתולדות המונדיאל אשר מודחת בעקבות קריטריון "המשחק ההוגן".
היסטוריה > גביע אפריקה לאומות 2019

בגביע אפריקה לאומות 2019, סנגל גברה בשלב הבתים על טנזניה, הפסידה לאלג'יריה והביסה את קניה על מנת לעלות לשמינית הגמר מהמקום השני בבית. בשלבי ההכרעה גברה סנגל בתוצאה 0-1 על אוגנדה, בנין ותוניסיה (כאשר את תוניסיה היא מנצחת אחרי הארכה). במשחק הגמר שוב פגשה סנגל את אלג'יריה וגם הפעם הפסידה לה 1-0. בכך סיימה סנגל במקום השני באליפות אפריקה בפעם השנייה בתולדותיה.
היסטוריה > גביע אפריקה לאומות 2021

בגביע אפריקה לאומות 2021, סנגל גברה על זימבבואה 0-1 ולאחר מכן סיימה בתיקו 0-0 עם גינאה ועם מלאווי. סנגל העפילה לשמינית הגמר מהמקום הראשון בבית למרות שהבקיעה רק שער אחד בשלב הבתים. בשמינית הגמר גברה סנגל על כף ורדה 0-2 וברבע הגמר גברה על גינאה המושוונית 1-3. בחצי הגמר גברה סנגל על בורקינה פאסו 1-3 והעפילה לגמר אליפות אפריקה בפעם השלישית בתולדותיה. במשחק הגמר סיימה סנגל בתיקו 0-0 עם מצרים וניצחה 2-4 בבעיטות הכרעה מ-11 מטרים. בכך זכתה סנגל באליפות אפריקה לראשונה בתולדותיה.
היסטוריה > מונדיאל 2022

סנגל העפילה למונדיאל 2022 בפעם השנייה ברציפות. את שלב הבתים סנגל פתחה בהפסד 2-0 להולנד, אך בהמשך גברה על המארחת קטר 1-3 ובמשחק המכריע על ההעפלה לשמינית הגמר גברה על אקוודור 1-2, במשחק בו הייתה חייבת לנצח על מנת להעפיל לשמינית הגמר. בשמינית הגמר הובסה סנגל 3-0 על ידי אנגליה והודחה.
כל גביעי העולם

| שנה | סיבוב | משחקים | ניצחונות | תיקו | הפסדים | שערי זכות | שערי חובה |
| --- | --- | --- | --- | --- | --- | --- | --- |
צ'ילה 1962: לא הייתה חברה בפיפ"א
אנגליה 1966: פרשה
מקסיקו 1970: לא העפילה
גרמניה 1974: לא העפילה
ארגנטינה 1978: לא העפילה
ספרד 1982: לא העפילה
מקסיקו 1986: לא העפילה
איטליה 1990: לא נרשמה
ארצות הברית 1994: לא העפילה
צרפת 1998: לא העפילה
| קוריאה הדרומית יפן 2002 | רבע גמר | 5 | 2 | 2 | 1 | 7 | 6 |
גרמניה 2006: לא העפילה
דרום אפריקה 2010: לא העפילה
ברזיל 2014: לא העפילה
| רוסיה 2018 | סיבוב ראשון | 3 | 1 | 1 | 1 | 4 | 4 |
| קטר (מדינה) 2022 | שמינית גמר | 4 | 2 | 0 | 2 | 5 | 7 |
ארצות הברית מקסיקו קנדה 2026: 
| סה"כ | 3/16 | 12 | 5 | 3 | 4 | 16 | 17 |
כל גביעי אפריקה

| שנה | סיבוב | משחקים | ניצחונות | תיקו | הפסדים | שערי זכות | שערי חובה |
| --- | --- | --- | --- | --- | --- | --- | --- |
סודאן 1956 1957: הייתה חלק מצרפת
מצרים (1958-1972) 1959: הייתה חלק מצרפת
אתיופיה (1897–1975) 1962: לא הייתה חברה בCAF
גאנה 1963: לא הייתה חברה בCAF
| תוניסיה 1965 | מקום רביעי | 3 | 1 | 1 | 1 | 5 | 2 |
| אתיופיה (1897–1975) 1968 | סיבוב ראשון | 3 | 1 | 1 | 1 | 5 | 5 |
סודאן 1956 1970: לא העפילה
קמרון 1972: לא העפילה
מצרים 1974: לא העפילה
אתיופיה (1975–1987, 1991–1996) 1976: לא העפילה
גאנה 1978: לא העפילה
ניגריה 1980: לא נרשמה
לוב (1977-2011) 1982: לא העפילה
חוף השנהב 1984: לא העפילה
| מצרים 1986 | סיבוב ראשון | 3 | 2 | 0 | 1 | 3 | 1 |
מרוקו 1988: לא העפילה
| אלג'יריה 1990 | מקום רביעי | 5 | 1 | 2 | 2 | 3 | 3 |
| סנגל 1992 | רבע גמר | 3 | 1 | 0 | 2 | 4 | 3 |
| תוניסיה 1994 | רבע גמר | 3 | 1 | 0 | 2 | 2 | 3 |
דרום אפריקה 1996: לא העפילה
בורקינה פאסו 1998: לא העפילה
| גאנה ניגריה 2000 | רבע גמר | 4 | 1 | 1 | 2 | 6 | 6 |
| מאלי 2002 | מקום שני | 6 | 4 | 2 | 0 | 6 | 1 |
| תוניסיה 2004 | רבע גמר | 4 | 1 | 2 | 1 | 4 | 2 |
| מצרים 2006 | מקום רביעי | 6 | 2 | 0 | 4 | 7 | 8 |
| גאנה 2008 | סיבוב ראשון | 3 | 0 | 2 | 1 | 4 | 6 |
אנגולה 2010: לא העפילה
| גבון גינאה המשוונית 2012 | סיבוב ראשון | 3 | 0 | 0 | 3 | 3 | 6 |
דרום אפריקה 2013: לא העפילה
| גינאה המשוונית 2015 | סיבוב ראשון | 3 | 1 | 1 | 1 | 3 | 4 |
| גבון 2017 | רבע גמר | 4 | 2 | 2 | 0 | 6 | 2 |
| מצרים 2019 | מקום שני | 7 | 5 | 0 | 2 | 8 | 2 |
| קמרון 2021 | מקום ראשון | 7 | 4 | 3 | 0 | 9 | 2 |
| חוף השנהב 2023 | שמינית גמר | 4 | 3 | 1 | 0 | 9 | 2 |
| מרוקו 2025 | העפילה |  |  |  |  |  |  |
| סה"כ | 17/34 | 71 | 30 | 18 | 23 | 87 | 58 |
שחקנים מפורסמים

דמבה בה
אל חג'י דיוף
חביב בייה
פרדינאן קולי
לאמין דיאטה
פאפא בובה דיופ
עבדוליה פייה
ממודו ניאנג
ממודו דיאלו
סילבן נ'דיאי
חליס ג'אבלייה
סולימאן סאנה
סליף סאנה
סאדיו מאנה
קאלידו קוליבאלי
מבאייה ניאנג
מוסא קונאטה
אדוארד מנדי
סגל שחקנים

סגל הנבחרת לקראת מונדיאל 2022 (ההופעות והשערים מעודכנים ל-27 בספטמבר 2022):
| עמדה | עמדה | שם | תאריך לידה | הופעות | שערים | מועדון |
| --- | --- | --- | --- | --- | --- | --- |
|  | שוער | סני דיאנג | 23 בנובמבר 1994 | 4 | 0 | אנגליה ק.פ.ר |
|  | שוער | אדוארד מנדי | 1 במרץ 1992 | 25 | 0 | ערב הסעודית אל-אהלי |
|  | שוער | אלפרד גומיס | 5 בספטמבר 1993 | 14 | 0 | איטליה קומו |

|  | הגנה | פודה באלו-טורה | 3 בינואר 1997 | 14 | 0 | אנגליה פולהאם |
|  | הגנה | קאלידו קוליבאלי (קפטן) | 20 ביוני 1991 | 64 | 0 | ערב הסעודית אל-הילאל |
|  | הגנה | פפה אבו סיסה | 14 בספטמבר 1995 | 13 | 1 | יוון אולימפיאקוס |
|  | הגנה | יוסוף סאבאלי | 5 במרץ 1993 | 24 | 0 | ספרד ריאל בטיס |
|  | הגנה | אסמאעיל יאקובס | 17 באוגוסט 1999 | 2 | 0 | צרפת מונקו |
|  | הגנה | פורמוז מנדי | 2 בינואר 2001 | 2 | 0 | צרפת אמיין |
|  | הגנה | עבדו דיאלו | 4 במאי 1996 | 18 | 2 | גרמניה ר.ב. לייפציג |

|  | קשר | אידריסה גייה | 26 בספטמבר 1989 | 96 | 7 | אנגליה אברטון |
|  | קשר | נמפליס מנדי | 23 ביוני 1992 | 18 | 0 | אנגליה לסטר סיטי |
|  | קשר | שייקו קויאטה | 21 בדצמבר 1989 | 83 | 4 | אנגליה נוטינגהאם פורסט |
|  | קשר | פאטה סיס | 16 במרץ 1994 | 1 | 0 | ספרד ראיו ואיקאנו |
|  | קשר | קרפין דיאטה | 25 בפברואר 1999 | 26 | 2 | צרפת מונקו |
|  | קשר | פפה מטר סאר | 14 בספטמבר 2002 | 10 | 0 | אנגליה טוטנהאם |
|  | קשר | מוסטפא נאמה | 25 במאי 1995 | 6 | 0 | קפריסין פאפוס |
|  | קשר | ממאדו לום | 30 בדצמבר 1996 | 3 | 0 | אנגליה רדינג |
|  | קשר | פפה גייה | 24 בינואר 1999 | 12 | 0 | צרפת מרסיי |

|  | חלוץ | ניקולס ג'קסון | 20 ביוני 2001 | 0 | 0 | אנגליה צ'לסי |
|  | חלוץ | אילימאן אנדיאייה | 6 במרץ 2000 | 2 | 0 | צרפת מרסיי |
|  | חלוץ | אסמאעילה סאר | 25 בפברואר 1998 | 48 | 10 | צרפת מרסיי |
|  | חלוץ | פמארה דיידהיו | 15 בדצמבר 1992 | 25 | 10 | טורקיה אלניהספור |
|  | חלוץ | סאדיו מאנה | 10 באפריל 1992 | 97 | 37 | ערב הסעודית אל-נאסר |
|  | חלוץ | במבה דיאנג | 23 במרץ 2000 | 13 | 1 | צרפת לוריאן |
|  | חלוץ | בולאיה דיה | 16 בנובמבר 1996 | 19 | 3 | איטליה סלרניטנה |
שיאי שחקנים

נכון ל-29 בינואר 2024.
שיאי שחקנים > שיאני ההופעות

| דירוג | שחקן | שנים בנבחרת | הופעות | שערים |
| --- | --- | --- | --- | --- |
| 1 | אידריסה גייה | 2011 - הווה | 113 | 7 |
| 2 | סאדיו מאנה | 2012 – הווה | 107 | 43 |
| 3 | הנרי קאמרה | 1999 – 2008 | 99 | 29 |
| 4 | שייקו קויאטה | 2012 - הווה | 92 | 4 |
| 5 | רוגר מנדי | 1979 – 1995 | 87 | 3 |
| 6 | טוני סילבה | 1999 - 2008 | 83 | 0 |
| 6 | קאלידו קוליבאלי | 2012 - הווה | 83 | 1 |
| 8 | גולס בוקנדה | 1979 - 1993 | 73 | 20 |
| 9 | למין דיאטה | 2000 - 2008 | 71 | 4 |
| 10 | אל חג'י דיוף | 2000 - 2008 | 70 | 24 |
שיאי שחקנים > מלכי השערים

| דירוג | שחקן | שנים בנבחרת | שערים | הופעות | ממוצע למשחק |
| --- | --- | --- | --- | --- | --- |
| 1 | סאדיו מאנה | 2012 - הווה | 41 | 105 | 0.39 |
| 2 | הנרי קאמרה | 1999 - 2008 | 29 | 99 | 0.29 |
| 3 | אל חג'י דיוף | 2000 - 2008 | 24 | 70 | 0.34 |
| 4 | ממדו ניאנג | 2005 – 2019 | 20 | 54 | 0.41 |
| 4 | גולס בוקנדה | 1979 - 1993 | 20 | 73 | 0.27 |
| 6 | מוסה סואוו | 2009 – 2018 | 18 | 50 | 0.36 |
| 7 | פאפיס סיסה | 2009 - 2015 | 17 | 36 | 0.47 |
| 8 | ממדו דיאלו | 1989 - 1999 | 15 | 35 | 0.43 |
| 9 | מוסא קונאטה | 2012 - 2019 | 12 | 34 | 0.35 |
| 9 | אסמאעילה סאר | 2016 - הווה | 12 | 61 | 0.2 |
הערות שוליים

↑  דירוג לנבחרות לאומיות לגברים באתר פיפ"א
1 2  החל מאוגוסט 1993 – אז החל דירוג פיפ"א לנבחרות גברים בכלל
1 2  משחקי תיקו כוללים גם משחקים שהוכרעו בבעיטות הכרעה
אידריסה גייה שיאן ההופעות (110) בנבחרת סנגל בכל הזמנים.
סאדיו מאנה מלך שערי (41) נבחרת סנגל בכל הזמנים.
ז'ול מישלה

| --- | --- |

 לידה:  22 באוגוסט 1798 rue Saint-Denis, former 6th arrondissement of Paris, צרפת 
 פטירה:  9 בפברואר 1874 (בגיל 75) יר, צרפת 
 ענף מדעי:  היסטוריה של צרפת, היסטוריציזם 
 מקום מגורים:  נאנט 
 מקום קבורה:  פר לשז 
 מקום לימודים:  תיכון שארלמיין (1816) 
 מוסדות:  קולז' רולן (13 בנובמבר 1822)  הארכיון הלאומי של צרפת (אוקטובר 1830–1852)  אקול נורמל סופרייר (3 בפברואר 1827)  קולז' דה פראנס (23 באפריל 1838–אפריל 1852) 
 פרסים והוקרה:  קונקור ז'נרל  אביר בלגיון הכבוד 
 בן או בת זוג:  Athénaïs Michelet (19 במרץ 1849–9 בפברואר 1874)  פאולין רוסו (20 במאי 1824–24 ביולי 1839)   Françoise Adèle Poullain-Dumesnil 
 צאצאים:  אדל מישלה, שארל מישלה, Yves-Jean-Lazare Michelet 
 תרומות עיקריות
 חתימה:   
 
תצלום של ז'ול מישלה מאת פליקס נדאר
ז'ול מישלה (צרפתית: Jules Michelet; ‏21 באוגוסט 1798 – 9 בפברואר 1874 ) היה היסטוריון, פילוסוף וסופר צרפתי.
מישלה נחשב לאחד מגדולי ההיסטוריונים של המאה ה-19. בשלהי המאה ה-20 היו היסטוריונים ואנשי רוח שביקרו אותו על חלקו ביצירת הנרטיב ההיסטורי הצרפתי, שהוא לדעתם לאומני, רפובליקני ומגויס.
מישלה כתב גם מסות וספרי מוסר שונים, מהם כאלה שעימתו אותו עם הכנסייה ועם השלטון הפוליטי. עם ספריו הידועים ביותר נמנים "ההיסטוריה של צרפת" ו"ההיסטוריה של המהפיכה".
הערות שוליים

↑  האנציקלופדיה העברית, כרך כג', תשל"ג, הערך: מישלה ז'ול, עמ' 403
| --- | --- |
בקרת זהויות :  NLI: 987007265471005171  PLWABN: 9810552825005606  BNE: XX959806  BnF: cb11916021g (data)  CANTIC: a10485284  CiNii: DA00587384  GND: 118582151  ICCU: CFIV070087  ISNI: 0000 0001 2129 6398  LCCN: n80046324  LNB: 000058666  Léonore: 263289  NDL: 00449954  NKC: jn19990005699  NLA: 35350163  NLG: 63628  NLK: KAC199618755  NTA: 067874924  RKD: 464260  SELIBR: 76920  SNAC: w61z4bf8  SUDOC: 027397106  Trove: 921484  ULAN: 500107272  VcBA: 495/144338  VIAF: 41844048   WorldCat (עם VIAF): 41844048
מדינות דרום סודאן

מדינות ואזורים של דרום סודאן משנת 2020
דרום סודאן מחולקת ל-10 מדינות ו-3 אזורים מיוחדים. החלוקה בו בתוקף משנת 2020 (חלוקה דומה הייתה בתוקף גם עד 2015). המדינה גובלת באתיופיה במזרח, בקניה, אוגנדה והרפובליקה הדמוקרטית של קונגו בדרום, ברפובליקה המרכז-אפריקאית במערב ובסודאן בצפון.
אזור אביי נמצא בשליטה משותפת של דרום סודאן וסודאן. אזור קפיה קינגי נמצר במחלוקת בין המדינות. משולש אילמי נמצא במחלוקת עם קניה
מדינות בתקופת 2011–2015 והחל משנת 2020

בין השנים 2011 ל-2015, דרום סודאן הייתה מחולקת ל-10 מדינות. הן אוגדו בשלושה חבלי ארץ היסטוריים:
באקווטוריה (=המשוונית), שהיא החבל הדרומי ביותר, שלוש מדינות: אקווטוריה התיכונה, אקווטוריה המערבית ואקווטוריה המזרחית.
בבחר אל-ע'זאל שבצפון מערב ארבע מדינות: צפון בחר אל-ע'זאל, מערב בחר אל-ע'זאל, מדינת האגמים וואראפ.
ואילו בחבל הנילוס העליון הגדול שלוש מדינות: מדינת הנילוס העליון, ג'ונגליי, ומדינת האיחוד.
| מס' | מיקום יחסי | שם המחוז | בירת המחוז | שם בשפת המקור | אוכלוסייה (2017) | שטח (בקמ"ר) |
| --- | --- | --- | --- | --- | --- | --- |
| 1 |  | מערב בחר אל-ע'זאל | ואו | غرب بحر الغزال | 473,536 | 91,076 |
| 2 |  | צפון בחר אל-ע'זאל | אבייל | شمال بحر الغزال | 1,023,383 | 30,543 |
| 3 |  | ואראפ | קוג'וק | واراب | 1,379,960 | 45,567 |
| 4 |  | מדינת האיחוד | בנטיו | الوحدة | 875,313 | 37,837 |
| 5 |  | מדינת הנילוס העליון | מלקאל | أعالي النيل | 1,385,478 | 77,283 |
| 6 |  | מדינת האגמים | רומבק | البحيرات | 1,053,177 | 43,595 |
| 7 |  | ג'ונגליי | בור | جونقلي | 1,873,176 | 122,579 |
| 8 |  | אקווטוריה המערבית | יאמביו | غرب الاستوائية | 803,263 | 79,343 |
| 9 |  | אקווטוריה התיכונה | ג'ובה | الاستوائية الوسطى | 1,574,811 | 43,033 |
| 10 |  | אקווטוריה המזרחית | טוריט | شرق الاستوائية | 1,373,765 | 73,472 |
| 11 |  | אזור אביי | אביי | منطقة أبيي | 74,518 | 10,546 |
| 12 |  | פיבור הגדול | פיבור |  | 214,676 (2010) | 41,962 |
| 12 |  | רובנג | פריאנג |  | 246,360 (2010) |  ? |
הערות שוליים

↑  "Statistical Yearbook for Southern Sudan 2010" (PDF). Southern Sudan Centre for Census, Statistics and Evaluation. אורכב מ-המקור (PDF) ב-2012-10-18. נבדק ב-2012-06-01.
| חלוקה מנהלית של מדינות אפריקה |
| --- | --- | --- |
| מדינות | אוגנדה • אלג'יריה • אנגולה • אסוואטיני • אריתריאה • אתיופיה • בורונדי • בורקינה פאסו • בוטסואנה • בנין • גבון • גאנה • ג'יבוטי • גינאה • גינאה ביסאו • גינאה המשוונית • גמביה • דרום אפריקה • דרום סודאן • זימבבואה • זמביה • חוף השנהב • טוגו • טנזניה • כף ורדה • לוב • ליבריה • לסוטו • מאוריטניה • מאוריציוס • מאלי • מדגסקר • מוזמביק • מלאווי • מצרים[1] • מרוקו • הרפובליקה המרכז-אפריקאית • ניז'ר • ניגריה • נמיביה • סאו טומה ופרינסיפה • סודאן • סומליה • סיישל • סיירה לאון • סנגל • צ'אד • קומורו • קונגו • הרפובליקה הדמוקרטית של קונגו • קמרון • קניה • רואנדה • תוניסיה |  |
| חבלי ארץ "לא מוכרים" | סומלילנד • סהרה המערבית |  |
[1] חלק משטח המדינה נמצא באסיה
ערך זה הוא קצרמרבנושא דרום סודאן ובנושא גאוגרפיה של אפריקה. אתם מוזמנים לתרום לוויקיפדיה ו.
דנדי (קוסם)

ערך זה עוסק בקוסם. אם התכוונתם למשמעות אחרת, ראו .
| --- | --- |

 לידה:  23 באוגוסט 1957 (בן 67) באר שבע, ישראל
 מדינה:  ישראל
 
שמואל אסרף (נולד ב-23 באוגוסט 1957), ידוע בשם הבמה "דנדי", הוא קוסם ואמן אשליות ישראלי. בעבר היה יו"ר אגודת הקוסמים בישראל (2004-2000).
ריחוף על כיסאות מופע יום הולדת
ביוגרפיה

דנדי נולד בבאר שבע בשם שמואל אסרף. מגיל צעיר אהב לעשות קסמים ומתיחות. את רזי הקסמים למד כילד על ידי קוסמים שהופיעו במועדון שפתח אחיו רפי. את שרותו הצבאי עבר בגרעין הנח"ל בבית גוברין. לאחר השחרור הדריך בתנועת הנוער העובד והלומד בצפת ושימש בתפקיד מזכיר הפועל בצפת. בהמשך הדריך טיולים בסיני ולאחר מכן, שימש בתפקיד מזכיר הנוער העובד והלומד במועצת הפועלים בבאר שבע. במקביל לעיסוקים אלו עבד כקוסם.
במופע הקסמים שלו הוא מבצע גם מופעי טלפתיה ואשליה, יחד עם שולייתו אלכסנדה וולושין.
בשנים 2000 עד 2004 כיהן כנשיא אגודת הקוסמים בישראל. בתקופה זו הצטרפה האגודה לאמ"י, ודנדי כיהן כחבר הוועד המנהל באמ"י, כנציג הקוסמים בישראל. לאחריו כהונתו קיבל תואר נשיא כבוד של אגודת הקוסמים בישראל.
בטלוויזיה

הלילה יענקל'ה לאן? - במשך כשנתיים כקוסם הבית של התוכנית, ערוץ 33 בהנחיית יעקב מנדל
ארץ נהדרת - עונה ראשונה, פרק 1, כתב פלילי
עיסוקים נוספים

אסרף עובד בחברת נדל"ן העוסקת במכירה וקניית בתים בבאר שבע כסוכן, ובעל חברה להשכרת שמלות ערב בשותפות עם וולושין.
בעבר פתח יחד עם וולושין בר סוכנות דוגמניות.
דנדי מעלה סרטונים לטיקטוק שהגיעו למעל 2 מיליון צפיות.
הערות שוליים

↑  ההיסטוריה של אגודת קוסמים הישראלית - איך התחלנו, איך התגלגלנו ולאן הגענו - כתבה, באתר כיפכף אירועים
טוני רויסטר ג'וניור

| --- | --- |

 לידה:  9 באוקטובר 1984 (בן 40) הינשוויל, ג'ורג'יה, ארצות הברית
 שם לידה:  Tony Royster Jr.
 שם במה:  The Prodigy
 מוקד פעילות:  ארצות הברית 
 מקום לימודים:  Liberty County High School 
 סוגה:  פופ  גוספל  ג'אז פיוז'ן  היפ הופ  פאנק (Funk)  רוק
 שפה מועדפת:  אנגלית 
 כלי נגינה:  תופים, כלי הקשה
 שיתופי פעולה בולטים:  ג'יי זי  Big Sean  Awolnation  גו' ג'ונאס  טורי קלי  קייטי פרי
 www.tonyroysterjr.com
 
טוני רויסטר ג'וניור (נולד ב-9 באוקטובר 1984 בנירנברג, גרמניה) הוא מתופף אמריקאי. הוא גדל בהינשוויל, ג'ורג'יה, ובוגר שנת 2002 בבית הספר התיכון של ליברטי קאונטי. אביו החל ללמד אותו לנגן בתופים בגיל שלוש. הוא בנם של טוני "האב" וגייל רויסטר, ויש לו אח אחד, קלווין רויסטר. כולם עדיין גרים בהינשוויל, ג'ורג'יה.
ביוגרפיה

רויסטר הוא תחת הסכם ספונסרים עם חברות רבות, ביניהם: תופי DW, מצילות Zildjian, מקלות Vic Firth, עורות של חברת Remo, חברת כלי ההקשה LP, Drumframe, מיקרופונים של חברת sure, פרסום והפצה על ידי חברת האחים וורנר ומצלמות גופרו.
רויסטר ניגן עם להקות ואומנים כמו: Imajin Lazyeye, New Flava ו־En Vogue . הוא הופיע בטקס פרסי גראמי השנתי ה - 42 בגיל 15, והופיעה בסיבוב הופעות בינלאומי בשנת 2001 בעודו מלווה את האמן היפני היקרו אוטאדה, ובנוסף, הופיע עם פול שפר (מתוכנית ה-Late Show של דייוויד לטרמן ) בלהקת הבית של ערוץ ניקלודיאון. בנוסף, הוא מנגן גם עם פרנסיסקו פתורוסו, ג'יי זי, ג'ו ג'ונאס, ג'וס סטון והלהקה שלו עצמו. רויסטר ג'וניור הוציא את הסרטונים "Pure Energy" (2007) ואת "The Evolution of Tony Royster" (2009), שניהם סרטונים יותר מעוררי השראה מאשר סרטוני הדרכה ולימוד תופים.
נקודות שיא אחרות בקריירה שלו כוללות נגינה בפסטיבל גלסטונברי ונגינה ב־Inaugural Balls של הנשיא ברק אובמה עם ג'יי זי בשנת 2009. הוא זכה ב"פרס הג'אז של לואי ארמסטרונג ", פרס המכיר ברמתו המוזיקליות, האופי והיצירתיות האישית של מוזיקאי. טוני קיבל גם את "פרס Senior" על הישגיו בעולם התיפוף.
לאחרונה, רויסטר הצטרף ללהקתו של ג'ו ג'ונאס בסיבוב הופעות בבריטניה בסתיו 2011. ב־22 באוגוסט 2011, הוא היה האמן המופיע בתוכנית ה-Late Show עם דייוויד לטרמן, בעודו מבצע סולו תופים ל"Drum Solo Week II". רויסטר ג'וניור הופיעה גם ב־The Tonight Show עם ג'יי לנו ב - 3, 2011, ובתוכניתו של קונאן ב־7 בנובמבר 2011, לצד ג'ו ג'ונאס. הוא גם ביצע סולו תופים בתוכנית של ג'ני ג'ונס עבור "הילדים וחיות המחמד המוכשרות בעולם", בגיל 12.
בנוסף, הוא ניגן בסיבוב הופעות עם צ'ארלי פות' בשנת 2016 ו 2017, סיבוב בו ליווה ג'וניור את פות בלמעלה ממאה הופעות. הוא ליווה את מק מילר בקואצ'לה, וכעת הוא יוצא לסיבוב הופעות עם האמנית קיטי פרי לקידום אלבומה החמישי שלי פרי WITNESS.
ציוד

תצורת מערכת התופים שלו בניגנת הסולו שלו עם להקות כמו אימאג'ין כוללת:
DW Drums Collectors Maple
18"x22" [x2] Bass drum with 8"x22" [x2] Bass drum woofer
5"x13" Collectors Maple snare
7"x8" Rack Tom
8"x10" Rack Tom
9"x12" Rack Tom
11"x14" Floor Tom
13"x15" Floor Tom
14"x18" Floor Tom
סט התופים שלו במהלך סיבוב הופעות עם ג'יי זי היה מורכב מ:
DW Drums Collectors Maple
18"x22" Bass drum
5"x13" Collectors Maple snare
8"x10" Rack Tom
9"x12" Rack Tom
13"x15" Floor Tom
14"x18" Floor Tom
טוני משתמש בפדל DW 9000סטנדים, DW 9000, עורות Remo ו־Vic Firth מקלות תופים של חברת.
טוני משתמש במצילות של חברת סביאן:
HHX Evolution 13" hi-hats
HH Splash 12"
HHX Xtreme crash 19"
V Crash 18"
HH Rock ride 20"
HHX X-plosion crash 20"
HHX Groove hats 15"
HHX Evolution O-Zone crash 18"
AA Fast Chinese 18"
AAX X-treme Chinese 17"
HH Duo splash 10"
AA OMNI ride 22"
לקריאה נוספת

ביוגרפיה באתר Drummerworld.com
הערות שוליים

↑  Besseling, Wilfried. "December 12 the Muncks live in Midland Fm". veenendaalsekrant.nl. נבדק ב-12 בדצמבר 2013. {{cite web}}:  (עזרה)(הקישור אינו פעיל)
↑  "Tony Royster Jr". Drummer World. Drummer World. נבדק ב-12 בדצמבר 2013. {{cite web}}:  (עזרה)
| --- | --- |
בקרת זהויות :  MusicBrainz: d510fbbd-d1cc-47ff-8112-49dd7f55fffa  VIAF: 9160154260717524480004   WorldCat (עם VIAF): 9160154260717524480004 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "טוני רויסטר ג'וניור".
Teardrop

Teardrop (בעברית: דמעה) הוא שיר של קבוצת הטריפ-הופ האנגלית מאסיב אטאק. השיר בוצע על ידי אליזבת פרייזר, הסולנית לשעבר של קוקטו טווינס, שגם כתבה את המילים. ברצועה, המובלת בצ'מבלו, תוכננה מדונה להשתתף במקור, אם כי הלהקה דחתה זאת לטובת פרייזר. השיר פורסם ב-27 באפריל 1998, כסינגל השני מתוך אלבום האולפן השלישי של הקבוצה, Mezzanine.
בבריטניה, הגיע בשיאו השיר למקום ה-10, והפך לסינגל המצליח ביותר של הלהקה במצעד, וללהיט היחיד שלהם, שהגיע לעשירייה הפותחת בארץ מולדתם. בנוסף, הגיע השיר לראש המצעד באיסלנד, וכן נכנס לעשרים המובילות במצעדים באוסטרליה, אירלנד וניו זילנד, ובדנמרק. בקליפ, בבימויו של וולטר שטרן, מופיע עובר ששר ברחם. השיר הושמע בתוכניות טלוויזיה שונות, בהן כשיר הנושא של תוכנית הטלוויזיה האמריקאית האוס.
פיתוח

השיר פותח מריף צ'מבלו פשוט שנבחר באולפן באפריל 1997. אנדרו וולס שלח את ההדגמה למדונה, מכיוון שרצתה להקליט את השיר, שכן הלהקה עבדה איתה בעבר ב-1995 על עיבוד מחודש לשיר "I Want You". שני חברי הלהקה הנוספים, רוברט דל נג'ה וגרנטלי מרשל רצו שאליזבת פרייזר, סולנית קוקטו טווינס תקליט את השיר, כיוון שהרגישו שהסגנון שלה מתאים למנגינה הנוגה ולתחושת היצירה. מדונה הייתה להוטה מאוד להקליט את השיר, והתאכזבה כשלבסוף הלהקה לטובת פרייזר.
פרייזר כתבה את מילות השיר, בהשראת עבודותיו של הפילוסוף הצרפתי גסטון בשלאר. בזמן הקלטת השיר ב-1997, היא גילתה שג'ף באקלי, שעמו הייתה לה בעבר מערכת יחסים, נעלם (מאוחר יותר נמצא כי טבע). פרייזר דיברה על כך ב-2009, "זה היה כל כך מוזר... שלחתי מכתבים וחשבתי עליו. השיר הזה הוא סוג של עליו - ככה זה מרגיש לי בכל מקרה".
הצלחה במצעדים

במצעד האוסטרלי, הגיע השיר בשיאו למקום ה-16. בנוסף, מוקם השיר במקום ה-22 ב-"Triple J Hottest 100 of All Time" לשנת 2009. השיר הגיע לעשירייה הפותחת בבריטניה, והוא הלהיט היחיד של הלהקה שעשה זאת. ב-10 במאי 2019, הוסמך השיר לתואר פלטינה על ידי איגוד תעשיית ההקלטות הבריטי.